CELEX: 62017CA0465
Language: fi
Date: 2019-03-21 00:00:00
Title: asia C-465/17: Unionin tuomioistuimen tuomio (kolmas jaosto) 21.3.2019 (ennakkoratkaisupyyntö, jonka on esittänyt Oberlandesgericht Düsseldorf — Saksa) — Falck Rettungsdienste GmbH ja Falck A/S v. Stadt Solingen (Ennakkoratkaisupyyntö — Julkiset hankinnat — Direktiivi 2014/24/EU — 10 artiklan h alakohta — Palveluhankintasopimuksia koskevat erityispoikkeukset — Väestönsuojelua, pelastuspalveluja ja vaarojen ehkäisyä koskevat palvelut — Voittoa tavoittelemattomat organisaatiot tai yhteenliittymät — Sairaankuljetusajoneuvolla suoritettavaa potilaiden siirtokuljetusta koskevat palvelut — Kiireetön sairaankuljetus)

3.6.2019   
            
            
               FI
            
            
               Euroopan unionin virallinen lehti
            
            
               C 187/16
            
         
      Unionin tuomioistuimen tuomio (kolmas jaosto) 21.3.2019 (ennakkoratkaisupyyntö, jonka on esittänyt Oberlandesgericht Düsseldorf — Saksa) — Falck Rettungsdienste GmbH ja Falck A/S v. Stadt Solingen
      (asia C-465/17) (1)
      
      (Ennakkoratkaisupyyntö - Julkiset hankinnat - Direktiivi 2014/24/EU - 10 artiklan h alakohta - Palveluhankintasopimuksia koskevat erityispoikkeukset - Väestönsuojelua, pelastuspalveluja ja vaarojen ehkäisyä koskevat palvelut - Voittoa tavoittelemattomat organisaatiot tai yhteenliittymät - Sairaankuljetusajoneuvolla suoritettavaa potilaiden siirtokuljetusta koskevat palvelut - Kiireetön sairaankuljetus)
      (2019/C 187/18)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Oberlandesgericht Düsseldorf
      
         Pääasian asianosaiset
      
      
         Valittajat: Falck Rettungsdienste GmbH ja Falck A/S
      
         Vastapuoli: Stadt Solingen
      
         Muut osapuolet: Arbeiter-Samariter-Bund Regionalverband Bergisch Land eV, Malteser Hilfsdienst eV ja Deutsches Rotes Kreuz, Kreisverband Solingen
      
         Tuomiolauselma
      
      
                  1)
               
               
                  Julkisista hankinnoista ja direktiivin 2004/18/EY kumoamisesta 26.2.2014 annetun Euroopan parlamentin ja neuvoston direktiivin 2014/24/EU direktiivin 2014/24/EU 10 artiklan h alakohtaa on tulkittava siten, että poikkeus siinä säädettyjen julkisia hankintoja koskevien sääntöjen soveltamisesta kattaa CPV [Common Procurement Vocabulary (yhteinen hankintasanasto)] -koodiin 75252000-7 (pelastuspalvelut) kuuluvan ensiapuhoitajan/ensihoitajan ensiapupotilaalle pelastusajoneuvossa antaman hoidon ja CPV-koodiin 85143000–3 (sairaankuljetuspalvelut) kuuluvan kiireettömän sairaankuljetuksen, joka sisältää kuljetuspalvelun lisäksi ensihoitajan, jota avustaa ensihoitoavustaja, sairaankuljetusajoneuvossa potilaalle antaman hoidon, jos mainitun kiireettömän sairaankuljetuksen tosiasiassa suorittaa asianmukaisen ensiapukoulutuksen saanut henkilöstö ja jos se koskee potilasta, jonka terveydentila on vaarassa heikentyä kuljetuksen aikana.
               
            
                  2)
               
               
                  Direktiivin 2014/24 10 artiklan h alakohtaa on tulkittava yhtäältä siten, että se on esteenä sille, että kansallisessa lainsäädännössä väestönsuojelu- ja pelastusorganisaatioiksi tunnustettuja avustusjärjestöjä pidetään tässä säännöksessä tarkoitettuina ”voittoa tavoittelemattomina organisaatioina tai yhteenliittyminä”, jos avustusjärjestöksi tunnustaminen ei kansallisen lainsäädännön nojalla edellytä sitä, ettei tavoitella voittoa, ja toisaalta siten, että organisaatiot tai yhteenliittymät, joiden tarkoituksena on suorittaa sosiaalisia tehtäviä, joilla ei ole kaupallista tarkoitusta ja jotka sijoittavat mahdolliset voitot uudelleen organisaation tai yhteenliittymän tarkoituksen saavuttamiseen, ovat mainitussa säännöksessä tarkoitettuja ”voittoa tavoittelemattomia organisaatioita tai yhteenliittymiä”.
               
            
         (1)  EUVL C 330, 2.10.2017.